بورسالاردا نفتین قیمتی 48-49 دو‌لار آراسیندا تردد ائدیر. سون 24 ساعت عرضینده "برنت" مارکا‌لی نفتین 1 بوشقاسی‌نین مینیموم قیمتی 48،08 دو‌لار، ماکسیموم قیمتی ایسه 49،06 دو‌لار اولوب. بو گون کئچیریلن معامله لرده ایسه قیمت 48،60 دو‌لار اولوب.
غربی تگزاس نفتی‌نین قیمتینده ده عینی وضعیت موشاهیده اولونور. بیر بوشقاسی 45،72 دو‌لارا کیمی اوجوزلاشان WTİ  نفتی آخشام سئانس‌لاریندا 46،63 دو‌لارا کیمی یوکسلسه ده، سحر قیمت‌لر 46،37 دو‌لار سویه‌سینده ایستابیللشیب.
بو گون آمریکا نفت انستیتو نفت ذخیره لرینین حجمینه دایر هفته‌لیک راپورو آچیقلایا‌جاق. بو راپور آمریکا انرژی ناظیرلیگی‌نین صاباح آچیقلایاجاغی رسمی راپورا دایر تخمین کاراکتری داشیدیغینا گؤره بازار ایشتیراکچی‌لاری طرفین‌دن دقتله ایزلنیلیر. اؤتن هفته آمریکا نفت انستیتوتو ذخیره لرین 4 میلیون بوشقا آزالاجاغینی تخمین ائتمیشدی.  انرژی ناظیرلیگی ایسه بو رقمی 4 میلیون بوشقا اولا‌راق آچیقلاییب.
